माशेल- मायबोली सामाजीक, सांस्कृतीक संथेन गोंय योगासन असोसिएशन आनी गोंयखेळां प्राधिकरणाच्या पालवान आयोजीत केल्ल्या 9 तें 15 वर्सा पिरायेच्या भुरग्यां खातीर आयोजीत केल्ले राज्य पांवड्या वयले योगा सर्तींत संदीप, स्वरा, विद्यात, यशिका, आरिफ आनी अश्नीक ह्या सर्तकांनी इनामां जोडली. 149 योगा साधकांनी हे सर्तींत वांटो घेतिल्लो.
 12 वर्सां पिराये सकयल्ले चले- पयले तीन नंबर- विद्यात लोटलीकार, आदी नितीन दाभोलकार, यश शिरोडकार, उमेद वाडोवपी इनामां - शौनक बाराजणकार, गणेश रामदुर्ग. चलयांचो गट- यशिका चेवली, रश्मी नावेलकार, कियारा कुमार, उमेद वाडोवपी इनामां- स्वरा सातोस्कार, श्रीशा शिर्लेकार. 15 वर्सां वयले चले- आरिफ खान, आरूष गांवकार, टी के मेघनाथ,उमेद वाडोवपी इनामां- अमन नायक,द दिव्यत्व जल्मी. चलयो- अश्नी सरमळकार, मनस्वी दास, इमा पाटील, उमेद वाडोवपी इनामां- सहना नेवगी, हैल पुरोहित.
 सर्त येसस्वी करपाक संदेश बाराजणकार . सुलोचना बाराजणकार, विलास पालकर हे वावुरले. थळावो आमदार आनी खेळां मंत्री गोविंद गावडे हांचे हस्तुकीं सर्तीचें उक्तावण जालें. योगा असोसिएशनाचो सचीव संदेश बाराजणकार, तिवरें- वरगांवचो सरपंच जयेश नायक, बेतकी- खांडोळाचो सरपंच विशांत नायक, भारत स्वाभिमान -गोंयचो राज्य युवा प्रभारी सनी सिंग, मायबोलीचो अध्यक्ष प्रताप वळवयकार ह्या वेळार हाजीर आशिल्ले. इनाम भेटवण कार्यावळ गोविंद गावडे हांचे हस्तुकीं जाली.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 